Document ID: 32008D0571

РЕШЕНИЕ НА СЪВЕТА
от 8 юли 2008 година
за изменение на Решение 98/481/ЕО относно одобряването на външните одитори на Европейската централна банка
(2008/571/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Протокола за устава на Европейската система на централните банки и на Европейската централна банка, приложен към Договора за създаване на Европейската общност, и по-специално член 27, параграф 1 от него,
като взе предвид Препоръка ЕЦБ/2008/2 на Европейската централна банка от 30 април 2008 г. до Съвета на Европейския съюз относно външните одитори на Европейската централната банка (1),
като има предвид, че:
(1)
Отчетите на Европейската централна банка (ЕЦБ) и на националните централни банки на Евросистемата се одитират от независими външни одитори, препоръчани от Управителния съвет на ЕЦБ и одобрени от Съвета на Европейския съюз.
(2)
Мандатите на Coopers and Lybrand (1998-2003 г.) и KPMG Deutsche Treuhand-Gesellschaft AG Wirtschaftsprüfungsgesellschaft (2003-2007 г.) изтекоха след одита за финансовата 2007 година. Ето защо е необходимо да бъде назначен външен одитор за периода, започващ от финансовата 2008 година.
(3)
Управителният съвет на ЕЦБ препоръча назначаването на PricewaterhouseCoopers Aktiengesellschaft Wirtschaftsprüfungsgesellschaft за външен одитор на ЕЦБ за финансовите години 2008-2012,
РЕШИ:
Член 1
Член 1 от Решение 98/481/ЕО на Съвета (2) се заменя със следното:
„Член 1
С настоящото PricewaterhouseCoopers Aktiengesellschaft Wirtschaftsprüfungsgesellschaft се одобрява за външен одитор на ЕЦБ за финансовите години 2008-2012.“
Член 2
Настоящото решение се нотифицира пред ЕЦБ.
Член 3
Настоящото решение се публикува в Официален вестник на Европейския съюз.
Съставено в Брюксел на 8 юли 2008 година.

Labels: 4
9
15